Vold og trusler sender flere og flere socialrådgivere og socialpædagoger på førtidspension. De får tilkendt førtidspension på grund af psykiske lidelser dobbelt så ofte som for ti år siden. Det viser tal fra Pensionskassernes Administration. I 2002 blev fik 59 socialrådgivere og socialpædagoger tilkendt førtidspension på grund af psykiske lidelser. I 2012 var tallet oppe på 114, fortæller DR Nordjylland. Formand for Socialrådgiverforeningen, Majbrit Berlau, mener, at den markante stigning kan skyldes at medarbejderne oplever mere vold og flere trusler på arbejdet. Flere af de nordjyske jobcentre er i øjeblikket igang med at opgradere deres sikkerhedsudstyr, fordi deres medarbejdere oplever en stigning i antallet af episoder med vold og trusler.

Referat:
Socialrådgivere og socialpædagoger får tilkendt førtidspension dobbelt så ofte som for ti år siden.